CRNA GORA

OPŠTINSKA IZBORNA KOMISIJA PETNICA

Br: 57/21

Dana: 17.11.2021. godine

Na osnovu člana 20 Zakona o finansiranju političkih subjekata i izbornih kampanja (“Službeni list CG”, br. 003/20, 038/20), Opštinska izborna komisija Petnjica, na sjednici održanoj 17.11.2021. godine, donijela je

**O D L U K U**

1. Ovom Odlukom vrši se raspodjela 20% sredstava obezbijeđenih budžetom Opštine Petnjica, za finansiranje troškova izborne kampanje, podnosiocima potvrđenih izbornih lista, na izborima koji će se održati 05.12.2021. godine.
2. Sredstva iz tačke 1 ove Odluke, u iznosu od 555,24€ raspoređuju se u jednakim iznosima podnosiocima potvrđenih izbornih lista po 79,32€, i to:
3. SPP “Samo pravo”
4. SDP “Svim srcem za Petnjicu”
5. SD “Petnjica mora bolje”
6. Bošnjačka stranka “Ispravno za Petnjicu”
7. DPS “Ponosna Petnjica! Ponosna Crna Gora!”-Milo Đukanović
8. Dr Albin Ćeman-Demokrate “Nova snaga”
9. SNP “Časno za Petnjicu”
10. Sredstva iz ove Odluke isplatiće se iz budžeta Opštine Petnjica, na poseban žiro račun podnosioca izborne liste, otvoren isključivo u svrhu prikupljanja sredstava za finansiranje izborne kampanje.
11. O izvršenju ove Odluke staraće se Sekretarijat za lokalnu upravu.
12. Odluka stupa na snagu danom donošenja.

Obrazloženje

Članom 20 Zakona o finansiranju političkih subjekata i izbornih kampanja predviđeno je da se budžetska sredstva za finansiranje troškova izborne kampanje obezbjeđuju u godini u kojoj se održavanju izbori u iznosu od 0,25% tekućeg planiranog budžeta za godinu za koju se budžet donosi. Istim članom predviđen je i način raspodjele sredstava tako što se sredstva u visini od 20% od ukupno obezbijeđenih sredstava raspoređuju u jednakim iznosima podnosiocima proglašenih izbornih lista, u raku od 8 dana od dana potvrđivanja izborne liste, a ostali dio sredstava u visini od 80% dodjeljuje se podnosiocima izbornih lista koje se osvojile mandate, srazmjerno broju osvojenih mandata.

Sekretarijat za lokalnu upravu, obavijestio je dana 17.11.2021. godine, Opštinsku izbornu komisiju Petnjica da ukupna budžetska sredstva za finansiranje izborne kampanje iznose 2.776,18€, a 20% od tog iznosa je 555,24€.

Polazeći od navedenih zakonskih odredbi, broju utvrđenih izbornih lista za izbore koji će se održati 05.12.2021. godine i budžetom opredijeljenih sredstava, Opštinska izborna komisija Petnjica odlučila je kao u dispozitivu ove Odluke.

SEKRETAR PREDSJEDNIK

Asmir Šabotić s.r. Adis Duraković